Հայաստանում տեղական ինքնակառավարման համակարգի ձևավորման 17-ամյակի կապակցությամբ նոյեմբերի 10-ին անցկացվել է «Տարվա լավագույն համայնք-2013» մրցանակաբաշխությունը, որին ներկա էին ՀՀ փոխվարչապետ, տարածքային կառավարման նախարար Արմեն Գևորգյանը, մարզպետներ, համայնքապետեր, ավագանու անդամներ, հասարակական կազմակերպությունների ներկայացուցիչներ: Ինչպես հաղորդում են տարածքային կառավարման նախարարության մամուլի ծառայությունից, փոխվարչապետը շնորհավորել է տեղական ինքնակառավարման մարմինների ներկայացուցիչներին` օրվա կապակցությամբ և արդյունավետ աշխատանք մաղթել: